PR:SAASTUNUT YLÄ-LUMIJÄRVI PURKAUTUMASSA VUOKSEN VESISTÖÖN

Stop Talvivaara - kansanliike vesistöjen puolesta Uutissähke 26.4.2013 klo 11.00

OJANPENKAT PETTÄMÄSSÄ

SAASTUNUT YLÄ-LUMIJÄRVI PURKAUTUMASSA VUOKSEN VESISTÖÖN
Lähetämme tiedoksenne oheisen sähköpostiviestin Kainuun Ely-keskukselle ja oheiset valokuvat. Videodokumenttia paraikaa menossaolevasta ympäristöonnettomuudesta tulossa youtubekanavalle pian.

Lisätietoja:
 * Pekka Rönkkö: +358 4558630001
 * Reino Rönkkö: +358 400216302
 * Hannu Hyvönen: +358 442003654

Subject: 25.4.2013 YLÄ-LUMIJÄRVI HUUHTOUTUU VESISTÖÖN

25.4.2013 YLÄ-LUMIJÄRVI HUUHTOUTUU SUOJAOJAN KAUTTA LUMIJOEN PATOJEN OHI.
Liitteenä kuvia Ylä-Lumijärven suojaojan rakenteesta sekä suojaojan yhteydestä Ylä-Lumijärveen.

Toistamme alla olevan kysymyksen valvontaviranomaiselle, miksi sallitte Vaasan Hallinto-oikeuden välipäätöksen vastaisesti Ylä-Lumijärven huuhtomisen vesistöön. Valvontatyötä ei ole suoritettu määräyksen velvoitteen mukaisesti.

VAASAN HALLINTO-OIKEUS VÄLIPÄÄTÖS Nro 13/0081/1 Asiakirjojen mukaan Ylä-Lumijärveen on saattanut kerrostua saostumisen seurauksena metallihydroksidisakkaa. Tässä vaiheessa on tarpeen määrätä,että juoksutukset toteutetaan johtamalla vedet Ylä-Lumijärven ohi, jotta varmistutaan siitä, etteivät järvessä mahdollisesti olevat metallipitoiset sakat huuhtoudu vesistöön. 17.4.2013 tekemiemme havaintojen perusteella kysymme ja odotamme vastausta vastuulliselta valvontaviranomaiselta Kainuun elinkeino-, liikenne- ja ympäristökeskukselta kenen vastuulla on Vaasan Hallinto-oikeuden määräämän tehtävän valvonta ja onko valvontatyö suoritettu määräyksen velvoitteen mukaan.
 * Pekka Rönkkö
 * Reino Rönkkö
 * Hannu Hyvönen